Here is a page extracted from Wikipedia that may contain CSS, HTML, and a lot of unformatted text.

Title: مهرجانات
Content: مزيكه المهرجانات ابتدت فى مصر واول مهرجان اتعمل فى القاهرة و كان مهرجان (المنتخب) احمد فيجو وعلاء فيفتي
 بعد كده كتير من الديجهات المصريه دخلت فى صناعة المهرجانات وحققوا شهره كبيره اوي فى الشارع المصري
 ظهرت مزيكه المهرجانات فى كتير من الاعلانات التجاريه علي شاشة التليفزيون .تطورت دى الموسيقي علي يد احد ابناء المطريةفدخلت مرحله تاليف الالحان الخاصه باحد البرامج البسيطه.
 فى البداية لاقت أغنياتهم رواجاً عند سواقي التاكسي والميكروباصات وولاد  الطبقات الفقيرة، وبسرعه  انتشرت عند كافة الطبقات الاجتماعية المصرية، ولم يعد يخلو زفاف أو حفل خطبة من أغاني المهرجانات. ويصاحب تلك الأغنيات نوعٌ من الرقص الشعبي يتناسب مع الإيقاع الموسيقي الصاخب، اللى يؤديه الشباب و الفتيات فى المناسبات.

الشكل الفني 

 بتعتمد مزيكه المهرجانات علي مزيكه التكنو ( Techno music ) اللى بتتعمل عن طريق برامج الكترونيه وبيدخل معاها صوت الشخص اللى بيغني .
 اما الكلام اللى بيتغني فمعظم المواضيع اللى بتتكلم عنها المهرجانات مواضيع شعبية مرتبطة بالمناطق الشعبيه فى مصر و الامثال و المواويل المصريه المشهوره .

الرأي الفني والاجتماعي 

 مع انتشار الظاهره الجديده فى الشارع المصري انتشار كبير ابتدت شوية افلام وثائقيه تتعمل مخصوص عشان تشوف ايه اصل النوع الجديد ده من المزيكه وتحلله و هل ده فن ولا لأ وكانت اراء نقاد فنيين ضد الفن ده و نقاد تانيين معاه و فى صفه بحجة انه بيعبر عن طبقه معينه من الشعب ماكانتش بتعرف تعبر عن نفسها .
 اما من الناحيه الاجتماعيه معظم الشباب المصري والاطفال بيقبل النوع ده وجزء كبير منهم بيعشقوه واخترعوله طريقة رقص مخصوصة تتناسب معاه اما الاعمار الكبير معظمهم شايف ان الفن ده هابط وبيوصفوه بالدوشة اللى ملهاش لزمه وانه شتان الفرق بين المهرجانت ومابين الطرب المصري الاصيل .
 اما الفرق اللى بتغني مزيكه المهرجانات فرأيهم ان هما ليهم استايل جديد ممكن مايبقاش محبوب عند ناس بس محبوب عند ناس تانيه اكتر وخصوصا الشباب .

مصادر 

 مهرجانات دوت كوم موقع متخصص فى المهرجانات الشعبي
 مهرجانات  على موقع أغانيك
 رحلة أغاني المهرجانات من أحياء مصر الشعبية ل  اوروبا http://www.huffpostarabi.com/2015/08/22/story_n_7887788.html 

مزيكا مصريه